Predmet: Varovanje ljudi in premoženja v skladišču SND Ortnek

Številka ODOS: 4302-0009/2021

**VRSTA IN OPIS STORITVE**

Predmet javnega naročila je varovanje ljudi ter premičnega in nepremičnega premoženja v skladišču SND Ortnek, Ortnek 9, 1316 Ortnek, in sicer pred:

* uničenjem,
* tatvino,
* povzročitvijo splošne ali okoljske nevarnosti, ipd.

Varovanje ljudi obsega (splošno):

* nadzor nad vstopom v SND Ortnek
* po potrebi, pregleda vsebino prtljage zaposlenega, voznika avtocistern ipd. ob prihodu in odhodu iz skladišča;
* skrbi, da se zaposleni ne vozijo izven skladišča (natančneje izven ograje skladišča) s službenimi avtomobili, razen takrat, ko bi to od njih zahtevalo delo oziroma naloga, ki jo določi vodja skladišča oz. njegov namestnik;
* preverjanje najave obiskovalčevega ali izvajalčevega prihoda, ga legitimira (če ga ne pozna) in evidentira v Knjigo obiskovalcev na intranetni strani naročnika ter ob prihodu obvesti vodjo skladišča oz. njegovega namestnika;
* seznanitev obiskovalcev in izvajalcev z Navodili za obiskovalce in Navodili za gibanje v skladišču s povzetkom Ex elaborata (izbrani ponudnik – izvajalec bo navedena navodila prejel ob uvedbi v delo) s podpisom izjave, da so z omenjenima navodiloma seznanjeni in da so jim v celoti razumljiva;
* seznanitev voznikov avtocistern z Navodili za voznike avtocistern, Navodili za gibanje v skladišču s povzetkom Ex elaborata in s Postopkom o gibanju avtocistern za prevoz goriv v SND Ortnek s podpisom izjave, da so z omenjenimi navodili in postopkom seznanjeni in da so jim v celoti razumljiva;
* odstranitev oseb iz skladišča v primeru nepooblaščenega vstopa;
* druge naloge po navodilu naročnika.

Varovanje premoženja (premičnega in nepremičnega premoženja) obsega:

* odpiranje ali zapiranje pomičnih vrat (po potrebi);
* pregled vsebine v vozilu ob prihodu in odhodu iz skladišča;
* pregled vozila in izvedba popisa predmotov, če ti niso del opreme vozila, v primeru, da je zaposlen napoten s službenim vozilom na delo ali nalogo izven skladišča (pregled je potreben tudi ob vrnitvi vozila v skladišče);
* pregled prevoznega sredstva in po potrebi izdelati zapisnik, v primeru, da je prevozno sredstvo nujno potrebno za izvajanje del (v njih ima izvajalec večje količine rezervnih delov, orodja oz. drugega materiala, ipd.) oz. so to specialna prevozna sredstva (cisterna, ipd.), pregled se opravi tudi ob odhodu iz skladišča;
* spremljanje podatkov, ki so pomembni za varnost skladišča (varnostne kamere, nivoji v rezervoarjih, javljanje požara, sistem za gašenje požara, itd.) ter ustrezno ukrepanje;
* obhod oz. ogled lokacije storitve (na vsaki 2 uri) ter dodatni obhodi v primeru zaznane spremembe (varnostne kamere, javljanje požara, alarm protivlomnega sistema, itd.);
* druge naloge po navodilu naročnika.

Varovanje se izvaja s pomočjo spremljanja in krmiljenja vgrajenih sistemov tehničnega varovanja (javljanje požara, javljanje vloma, videonadzora, javljanje alarmov tehnoloških sistemov) ter rednimi obhodi varnostnika.

Ponudnik – Izvajalec mora zagotoviti stalnost kadrovske zasedbe in zagotavljati prisotnost strokovno usposobljene osebe skladno z zahtevami iz razpisne dokumentacije, vse dni v letu, 24 ur na dan.

Poleg varovanja ljudi in premoženja mora ponudnik-izvajalec več čas trajanja pogodbe zagotoviti prenos signala z varnostno nadzornim centrom, vključno z obveščanjem naročnika in vpogledom v bazo podatkov o dogodkih.

Ponudnik - Izvajalec mora imeti ves čas trajanja pogodbe zagotovljen lasten ali s pogodbo zagotovljen varnostni nadzorni center, ki ustreza standardom SIST EN 50518 ter skladno s predpisanim standardom SIST EN 50518 zagotoviti glavni in nadomestni varnostni nadzorni center. Nadomestni varnostni nadzorni center mora, v primeru okvare glavnega varnostnega nadzornega centra, naloge prevzeti v 30 sekundah. Poleg navedenega mora ponudnik – izvajalec varnostni nadzorni center zagotoviti skladno s pogoji, določenimi v razpisni dokumentaciji.

Ponudnik - Izvajalec mora v primeru interventega dogodka oz. intervencijskega posega zagotoviti varnostnika – interventa. V primeru takega dogodka, mora varnostnik – intervent na kraj interventnega dogodka (to je kraj izvajanja storitve) prispeti nemudoma oz. najkasneje v 15 minutah od sprožitve tehničnih alarmov oz. od klica varnostnika oz. od klica naročnika.

Varnostni nadzorni center izvajalca je naročniku dosegljiv vse dni v letu, 24 ur na dan.

Varnostniki ponudnika - izvajalca bodo v vojnem stanju ali v primeru izrazitega poslabšanja varnostnih razmer v skladu z načrtom varovanja, na predlog naročnika ali pristojnega ministrstva, razporejeni na delovno dolžnost pri naročniku, v skladu s predpisi s področja obrambe.

Ponudnik - Izvajalec ves čas trajanja pogodbe zagotavlja, da se bo v vojnem stanju ali v primeru izrazitega poslabšanja varnostnih razmer varovanje izvajalo z enim (1) varnostnikom, v obsegu 24 urnega neprekinjenega in vsakodnevnega (vključno sobote, nedelje in prazniki) varovanja in s pomočjo spremljanja in krmiljenja vgrajenih sistemov tehničnega varovanja (javljanje požara, javljanje vloma, videonadzora, javljanje alarmov tehnoloških sistemov).

Varnostnik bo razporejen tako, da bo praviloma nameščen v vratarnici ob vhodu v skladišče.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis zakonitega zastopnika

*Ta obrazec je sestavni del in priloga ponudbe, s katero se prijavljamo na razpis za izvedbo javnega naročila.*