Predmet: Varovanje ljudi in premoženja v skladišču SND Ortnek

Številka ODOS: 4302-0009/2021

**NAVODILA PONUDNIKOM ZA PRIPRAVO PONUDBE**

1. **NAROČNIK:**

Zavod Republike Slovenije za blagovne rezerve

Dunajska cesta 106

SI - 1000 Ljubljana

1. **VRSTA POSTOPKA:**

Odprti postopek – storitev.

1. **OPIS PREDMETA:**

Podrobnejši opis predmeta je opredeljen v OBR – 2.18 – Vrsta in opis storitve.

1. **KRAJ IZVAJANJA STORITVE:**

Skladišče naftnih derivatov v Ortneku (SND Ortnek), Ortnek 9, 1316 Ortnek

1. **ROK IZVAJANJA STORITVE:**

Predmetno javno naročilo se izvaja za obdobje 3 let.

Naročnik si pridržuje pravico do odstopa od pogodbe tudi, v kolikor v sprejetem (posameznem) letnem proračunu nima zagotovljenih zadostnih pravic porabe. Odstop učinkuje 30. dan od prejema odstopne izjave, posredovane s priporočeno pošto.

Storitev se izvaja vse dni v letu, 24 ur na dan.

1. **DOSTOPNOST RAZPISNE DOKUMENTACIJE:**

Obvestilo o javnem naročilu je objavljeno na Portalu javnih naročil.

Razpisna dokumentacija je objavljena na spletni strani naročnika:

https://www.dbr.si/javne-objave/javna-narocila/.

Vabimo vas, da pripravite in predložite ponudbo v skladu s predmetnimi Navodili ponudnikom za pripravo ponudbe.

1. **NAVODILA ZA PRIPRAVO IN ODDAJO PONUDBE:**
   1. **JEZIK:**

Obvezna ponudbena dokumentacija mora biti izpolnjena v slovenskem jeziku. V primeru, da je del ponudbene dokumentacije v tujem jeziku (dokazila, certifikati, predstavitvena dokumentacija, ipd.) mora ponudnik priložiti še kratek prevod te dokumentacije v slovenskem jeziku. Stroške prevoda nosi ponudnik, naročnik pa ima pravico zahtevati sodno overjen prevod.

Komunikacija s ponudniki bo potekala v slovenskem jeziku, ki je tudi uradni jezik naročnika.

* 1. **PONUDNIK:**

»Ponudnik« je podjetje ali organizacija gospodarskih subjektov (glavnega ponudnika, so-ponudnikov ter njihovih podizvajalcev), ki skupaj oddajo ponudbo za izvedbo del na tem javnem naročilu.

* 1. **SKLOPI, VARIANTNE IN DELNE PONUDBE:**

Ponudnik lahko poda ponudbo le za celotno javno naročilo.

Variantne in delne ponudbe niso dovoljene.

* 1. **NAČIN PRIPRAVE PONUDBE:**

Ponudniki pripravijo ponudbo v skladu z »Obvezno vsebino ponudbene dokumentacije« (OBR – 2.03) na priloženih obrazcih, ki jih po potrebi razmnožijo ali prilagodijo. ***Vsebinski popravki obrazcev niso dovoljeni.*** Ponudba mora biti zložena v skladu z »Obvezno vsebino ponudbene dokumentacije« (OBR – 2.03).

* 1. **DATIRANJE PONUDBE:**

Datiranje obrazcev ni potrebno. Upošteva se, da so ponudba in njeni obrazci datirani na dan oddaje ponudbe.

* 1. **OGLED KRAJA IZVAJANJA STORITVE:**

Za korektno in kvalitetno pripravo ponudbe naročnik ponudnikom priporoča ogled kraja izvajanja storitve.

Ogled bo mogoč na delovni dan (od pon. do pet.) med 8. in 14. uro, do vključno datuma **navedenega v objavi javnega naročila na portalu javnih naročil**. Pred ogledom se mora ponudnik najaviti pri Lojze ILC na mobilni telefon: 031 507 953 ali po e-pošti: lojze.ilc@dbr.si. Na ogled mora ponudnik oz. njegova pooblaščena oseba prinesti lastno osebno varovalno opremo (čelada, antistatična oblačila in obutev) ter se strogo ravnati po navodilih osebja naročnika. Če posamezni obiskovalec ne bo imel ustrezne osebne varovalne opreme in spoštoval navodil osebja naročnika, ga ta lahko iz objekta odslovi. Stroške ogleda krije ponudnik sam.

Naročnik na licu mesta (ogledu kraja izvajanja storitve) potencialnim ponudnikom ne bo posredoval dodatnih pojasnil. Dodatna pojasnila in odgovore na morebitna vprašanja bo naročnik posredoval skladno 7.7. točko teh navodil, in ne na ogledu.

* 1. **DODATNA VPRAŠANJA IN POJASNILA V ZVEZI S PRIPRAVO PONUDBE:**

Ponudniki morajo vse nejasnosti iz razpisne dokumentacije razjasniti pred oddajo ponudbe. Dodatna pojasnila v zvezi z vsebino razpisne dokumentacije in pripravo ponudbe, mora zainteresirani ponudnik zahtevati oz. podati pisno le preko Portala javnih naročil.

Skrajni rok, do katerega ponudnik lahko zahteva dodatna pojasnila, je **do datuma, navedenega v objavi javnega naročila na portalu javnih naročil**. Naročnik bo na vprašanja, ki jih bodo zainteresirani ponudniki pravočasno postavili v skladu s temi navodili, odgovoril najkasneje **do datuma, navedenega v objavi javnega naročila na portalu javnih naročil**. Vprašanja in odgovori bodo objavljeni na Portalu javnih naročil in bodo dostopni vsem zainteresiranim ponudnikom.

V primeru, da naročnik v navedenem roku nebi mogel posredovati korektnih odgovorov oz. da bi upravičene pripombe zainteresiranih ponudnikov imele bistveni vpliv na spremembo razpisne dokumentacije, bo naročnik podaljšal rok za oddajo ponudbe, kar bo objavil na Portalu javnih naročil.

**Naročnik ne bo odgovarjal na nespodobna in žaljiva vprašanja potencialnih ponudnikov.**

* 1. **PREDLOŽITEV PONUDB:**

Ponudniki morajo ponudbe predložiti v informacijski sistem e-JN na spletnem naslovu https://ejn.gov.si/eJN2, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu https://ejn.gov.si/eJN2.

Ponudnik se mora pred oddajo ponudbe registrirati na spletnem naslovu https://ejn.gov.si/eJN2, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN https://ejn.gov.si/eJN2, **do roka za oddajo ponudb, navedenega v objavi javnega naročila na portalu javnih naročil**. Za oddano ponudbo se šteje ponudba, ki je v informacijskem sistemu e-JN označena s statusom »**ODDANO**«.

Dostop do povezave za oddajo elektronske ponudbe v tem postopku javnega naročila je naveden v obvestilu o naročilu, ki je za predmetno naročilo objavljeno na portalu javnih naročil.

* 1. **DOPOLNITEV, SPREMEMBA IN UMIK PONUDBE:**

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, bo naročniku v sistemu e-JN odprta zadnja oddana ponudba. Po preteku roka za predložitev ponudb ponudbe ne bo več mogoče oddati.

* 1. **ODPIRANJE PONUDB:**

Odpiranje ponudb bo potekalo avtomatično v informacijskem sistemu e-JN, **na datum in uro, ki je navedena v objavi javnega naročila na portalu javnih naročil**, na spletnem naslovu https://ejn.gov.si/eJN2.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod zavihek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

* 1. **VELJAVNOST PONUDBE:**

Ponudba je veljavna **do datuma, navedenega v objavi javnega naročila na portalu javnih naročil**.

Naročnik lahko pisno pozove ponudnika, da podaljša čas veljavnosti ponudbe in zavarovanja za resnost ponudbe, in sicer za obdobje, ki ga določi naročnik, v pisnem pozivu.

1. **SPREMEMBE RAZPISNE DOKUMENTACIJE:**

Naročnik lahko do roka, ki je določen za oddajo ponudb, spremeni in dopolni razpisno dokumentacijo. Spremembe in dopolnitve razpisne dokumentacije bo naročnik objavil preko portala javnih naročil na svoji spletni strani. Naročnik bo po potrebi podaljšal rok za oddajo ponudb in v tem primeru se pravice in obveznosti naročnika ter ponudnikov vežejo na nove roke, ki posledično izhajajo iz podaljšanega roka za oddajo ponudb.

Tovrstne spremembe in dopolnitve bo naročnik izdal v obliki dodatkov k razpisni dokumentaciji. Vsak dodatek k razpisni dokumentaciji postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

1. **FINANČNO ZAVAROVANJE ZA RESNOST PONUDBE:**

Ponudnik mora v ponudbeni dokumentaciji predložiti **finančno zavarovanje za resnost ponudbe,** v višini **10.000,00 EUR.** Finančno zavarovanje za resnost ponudbe mora veljati najmanj 10 delovnih dni dlje od datuma veljavnosti ponudbe. Finančno zavarovanje se lahko predloži v naslednjih oblikah:

* bančna garancija prvovrstne banke ali
* kavcijsko zavarovanje prvovrstne zavarovalnice;

v skladu s priloženim vzorcem.

Naročnik bo zavarovanje za resnost ponudbe unovčil v naslednjih primerih:

* če bo ponudnik umaknil ponudbo po poteku roka za prejem ponudb ali nedopustno spremenil ponudbo v času njene veljavnosti ali
* če ponudnik na poziv naročnika ne bo podpisal pogodbe ali
* če ponudnik ne bo predložil zavarovanja za dobro izvedbo pogodbenih obveznosti v skladu s pogoji naročila.

Veljavnost finančnega zavarovanja za resnost ponudbe ne sme poteči pred rokom za predložitev finančnega zavarovanja za dobro izvedbo pogodbenih obveznosti. Ponudnik je na zahtevo naročnika dolžan predložiti podaljšanje finančnega zavarovanja ali predložiti novo finančno zavarovanje, če iz objektivnih razlogov v danem roku ne bi bilo mogoče skleniti pogodbe.

Po pravnomočnosti sklepa o oddaji naročila, lahko neizbrani ponudnik pošlje naročniku pisno zahtevo za vračilo finančnega zavarovanja za resnost ponudbe.

Za bančne garancije veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758 (glej priložena vzorca garancij).

Naročnik zahteva takšna zavarovanja za resnost ponudbe, da pri unovčevanju le-tega ni treba predložiti originalne listine zavarovanja, zato mora tudi za morebitno kavcijsko zavarovanje, ki ga predloži ponudnik, veljati, da zahtevi za plačilo ni potrebno priložiti originalnega izvoda listine zavarovanja.

V primeru predložitve finančnega zavarovanja v elektronski obliki z digitalnim podpisom, se ta šteje kot original.

1. **PREDRAČUN:**

Ponudnik pripravi ponudbo po priloženem Predračunu (OBR – 2.19), ki ga priloži k ostali ponudbeni dokumentaciji v .xls formatu. Predhodno preveri pravilnost in po potrebi popravi formule ter zaokroževanje tako, da bo izračun pravilen. Naročnik ne odgovarja za pravilnost izračunov.

Ponudnik mora ponuditi vse postavke v obrazcu Predračun (OBR – 2.19), ob upoštevanju razpisne dokumentacije. Priporočeno je, da so vse postavke zaokrožene na dve decimalni številki. Če ponudnik cen in/ali vrednosti ne zaokroži na dve decimalni mesti bo to, na podlagi soglasja ponudnika, storil naročnik. V primeru, da bo tretja decimalna številka 5 ali več, bo naročnik drugo decimalno številko zaokrožil navzgor, v nasprotnem primeru pa navzdol. V kolikor ponudnik vpiše ceno nič (0) EUR, ali znak »/« ali postavko pusti prazno, se šteje, da ponuja postavko brezplačno. Ponudnik ne sme spreminjati vsebine predračuna.

Cene na enoto v eurih (EUR) brez DDV so fiksne za celotno obdobje trajanja javnega naročila (do prenehanja veljavnosti pogodbe) in vključujejo vse stroške, povezane z realizacijo predmeta javnega naročila.

Morebitne pomanjkljivosti, ki bi jih izkazovala razpoložljiva dokumentacija, mora ponudnik upoštevali in ovrednotiti v svoji ponudbi. Izbrani ponudnik ne bo mogel uveljavljati naknadnih podražitev in dodatnih del iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili posebej ali ustrezno opredeljeni, pa bi jih glede na predmet javnega naročila in na celotno dokumentacijo kvalificirani ponudnik lahko in moral predvideti.

Ponudnik tudi v celoti izpolni obrazec OBR – 2.19a (Skupna ponudbena vrednost), ki bo dostopen na javnem odpiranju ponudb.

Ponudnik v informacijski sistem e-JN v razdelek »Predračun« naloži izpolnjen obrazec »Skupna ponudbena vrednost – OBR – 2.19a« v .pdf datoteki, ki bo dostopen na javnem odpiranju ponudb. Obrazec »Predračun – OBR – 2.19« pa naloži v razdelek »Drugi dokumenti«.

Pri odpravi morebitnih računskih ali očitnih napak bo naročnik v primeru razhajanja, med obrazcem »Skupna ponudbena vrednost« in »Predračun«, kot veljavne štel podatke iz obrazca »Predračun – OBR – 2.19«, iz razdelka »Drugi dokumenti«.

1. **ODPRAVA NAPAK IN POMANJKLJIVOSTI V PONUDBI:**

V primeru, da naročnik pri preverjanju ponudbe meni, da so določene informacije ali dokumentacija, predložena v ponudbi, nepopolna ali napačna oziroma, če bodo posamezni dokumenti manjkali, lahko ravna v skladu s petim odstavkom 89. člena ZJN-3. V primeru, da bo naročnik pri preverjanju izračuna ponudbene cene ugotovil računske napake, bo ravnal v skladu s sedmim odstavkom 89. člena ZJN-3.

Ponudnik mora pri podajanju dopolnitev, popravkov, sprememb ali pojasnil njegove ponudbe upoštevati omejitve iz šestega odstavka 89. člena ZJN-3.

Komunikacija med naročnikom in ponudnikom, v zvezi z dopolnitvami, popravki, spremembami ali pojasnili ponudbe poteka preko informacijske sistema e-JN, razen če naročnik za posamezen primer ne določi drugače.

1. **MERILO ZA IZBOR NAJUGODNEJŠEGA PONUDNIKA:**

Naročnik bo oddal naročilo in sklenil pogodbo s ponudnikom, ki bo, ob izpolnjevanju pogojev iz tega povabila in glede na določena merila za izbor najugodnejšega ponudnika, predložil najugodnejšo ponudbo.

Merilo za izbor ponudbe in oddajo javnega naročila je ekonomsko najugodnejša ponudba, pri čemer se ponudba oceni na podlagi spodaj navedenih in opredeljenih meril. Kot ekonomsko najugodnejša ponudba bo izbrana tista ponudba, ki bo prejela največje število točk (T), skladno z izračunom v nadaljevanju:

T = CTx + Tdelo. + TVNC + TREF

T = Ekonomsko najugodnejša ponudba

CTx = Točke za posamezno ponudbo po merilu cena

Tdelo. = Točke za posamezno ponudbo po merilu delovne razmere ponudnika

TVNC = Točke za posamezno ponudbo pri merilu varnostni nadzorni center

TREF = Točke za posamezno ponudbo pri merilu dodatne reference o intervencijskem varovanju oseb in premoženja s prenosom signala za vlom ali požar v oddaljenosti 15 minut od kraja izvajanja storitve

1. **CENA (Cx)**

Ponudba z najnižjo skupno triletno ponudbeno ceno v EUR z DDV **prejme 70 točk**, ostale pa prejmejo število točk na podlagi naslednjega izračuna:

CTx = (CTMIN/CT(X)) x 70

pri čemer je:

CTx – Točke za posamezno ponudbo po merilu cena

CTMIN – Najnižja ponujena skupna triletna ponudbena cena v EUR z DDV

CT(x) – Vrednost posamezne ponudbe – skupna triletna ponudbena cena v EUR z DDV

70 – Maksimalno število točk za merilo

1. **DELOVNE RAZMERE PONUDNIKA (Tdelo.)**

Ponudnik **prejme 10 točk**, če ima na dan oddaje ponudbe najmanj 4 strokovno usposobljene oseb in najmanj 4 strokovno usposobljene osebe za varnostnika – interventa, ki so tudi strokovno usposobljene za nošenje in uporabo orožja (tj. varnostniki), skladno s pogoji za ugotavljanje sposobnosti in usposobljenosti ponudnika – OBR – 2.06 (Kadrovska sposobnost), in s katerimi ima na dan oddaje ponudbe sklenjene veljavne pogodbe o zaposlitvi za nedoločen čas s polnim delovnim časom (skupaj 8 strokovno usposobljenih oseb). Ponudnik strokovno usposobljene osebe navede v obrazcu OBR – 2.12 ter za njih predloži spodaj navedena dokazila.

V primeru, da ponudnik na dan oddaje ponudbe nima skupaj 8 strokovno usposobljenih oseb, skladno z zgornjim odstavkom, prejme **0 točk**.

Dokazilo:

* ponudnik mora v ponudbi predložiti obrazec M1 in M3[[1]](#footnote-1) (v primeru, da je bila narejena sprememba v obveznem socialnem zavarovanju) ali veljavno pogodbo o zaposlitvi.

Opozorilo:

* v primeru, da ponudnik v ponudbi ne predloži zgoraj navedena dokazila za vsako strokovno usposobljeno osebo, ki ga ponudnik upošteva za merilo (strokovno usposobljene osebe, ki so zaposlene za nedoločen čas s polnim delovnim časom), ga naročnik ne bo upošteval pri točkovanju.

Merilo delovne razmere ponudnika lahko ponudnik izpolni sam ali ga izpolni njegov soponudnik.

1. **VARNOSTNI NADZORNI CENTER (TVNC)**

Ponudnik **prejme 10 točk**, če ima na dan oddaje ponudbe lasten varnostni nadzorni center, in sicer glavni in nadomestni varnostni nadzorni center, ki ustrezata standardom SIST EN 50518.

Dokazilo:

* ponudnik mora v ponudbi predložiti pisno dokazilo (licenca po predpisih o zasebnem varovanju) o lastnem varnostnem nadzornem centru (za glavni in nadomestni varnostni nadzorni center);
* certifikat, da varnostni nadzorni center ustreza standardu SIST EN 50518 (certifikat se predloži za glavni in nadomestni varnostno nadzorni center);
* potrdilo akreditiranega evropskega laboratorija, da nadomestni varnostno nadzorni center prevzema sprejem alarmnih sporočil v primeru izpada glavnega varnostno nadzornega centra;
* dokazila (fotografije, dokumente ipd.), iz katerih bo razvidno, kje se nahajajo intervencijske skupine oz. da se intervencijske skupine nahajajo na lokacijah, ki niso oddaljene več kot 15 minut od kraja izvajanja storitve (SND Ortnek, Ortnek 9, 1316 Ortnek).

Opozorilo:

* v primeru, da ponudnik ne predloži ustreznih, zgoraj navedenih dokazil, jih naročnik ne bo upošteval pri točkovanju.

Merilo varnostni nadzorni center (velja za glavni in nadomestni varnostno nadzorni center) lahko ponudnik izpolni sam ali ga izpolni njegov soponudnik ob predpostavki, da bo le-ta zagotovil varnostni nadzorni center (velja za glavni in nadomestni varnostno nadzorni center) pri dejanskem izvajanju storitve.

1. **DODATNE REFERENCE O INTERVENCIJSKEM VAROVANJU OSEB IN PREMOŽENJA S PRENOSOM SIGNALA ZA VLOM ALI POŽAR V ODDALJENOSTI 15 MINUT OD KRAJA IZVAJANJA STORITVE (TREF)**

Za dodatne reference o intervencijskem varovanju oseb in premoženja s prenosom signala za vlom ali požar v oddaljenosti 15 minut od kraja izvajanja storitve (SND Ortnek, Ortnek 9, 1316 Ortnek), ki so skladne s pogoji za ugotavljanje sposobnosti in usposobljenosti ponudnika – OBR – 2.06, ponudnik prejme maksimalno 10 točk.

Točkovanje po merilu dodatne reference je sledeče:

|  |  |
| --- | --- |
| Št. dodatnih referenc: | Št. točk: |
| 1 - 9 | 1 |
| 10 - 19 | 3 |
| 20 - 29 | 5 |
| 30 - 39 | 6 |
| 40 - 49 | 8 |
| 50 ali več | 10 |

Dokazilo:

Ponudnik dodatne reference navede v seznam na obrazcu OBR – 2.10a.

Opozorilo:

Pogoji glede ustreznosti dodatnih referenc so enaki pogojem navedenim v obrazcu pogoji za ugotavljanje sposobnosti in usposobljenosti ponudnika – OBR – 2.06.

* Naročnik bo dodatne reference preveril pri predstavnikih referenčnih naročnikov. V primeru, da v seznamu na obrazcu OBR – 2.10a ne bodo izpolnjeni vsi podatki oz. da bodo manjkali podatki na podlagi katerih ne bo mogoče preveriti dodatnih referenc pri predstavnikih referenčnih naročnikov oz. da ne bo referenca skladna s pogoji navedenimi v obrazcu OBR – 2.06, se dodatna referenca ne bo točkovala.

V okviru merila dodatne reference bodo priznane reference tistega sodelujočega podjetja (soponudnik ali podizvajalec), za katerega je iz ponudbe razvidno, da bo dejansko in v pretežni meri izvajal storitev, za katero se referenca zahteva.

Postopek žrebanja v primeru enakega števila točk pri vseh merilih skupaj:

* v primeru, da dva ali več ponudnikov dosežejo enako in največje skupno število točk pri vseh merilih skupaj, bo naročnik z navedenima ponudnikoma oz. ponudniki izvedel žrebanje pred oddajo naročila. Na žrebanje bo naročnik pisno povabil oba ponudnika oz. vse ponudnike, pri katerih je nastala navedena situacija. Žrebanje bo potekalo tako, da bosta (bodo) ponudnika(-i) žrebala(-i) z vlečenjem številk, pri čemer bosta (bodo) ponudnika(-i) žrebala(-i) po vrstnem redu oddaje ponudb. Naročilo bo oddano ponudniku, ki bo izvlekel št.1. Ponudnik, ki se ne bo udeležil žrebanja, ne bo sodeloval pri žrebu, kar pomeni, da njegova ponudba ne bo mogla biti izbrana. V primeru, da se bo žrebanja udeležil le en ponudnik, bo izbrana ponudba tega ponudnika. Vsem ponudnikom, tudi tistim, ki ne bodo prisotni na žrebu, bo naročnik posredoval zapisnik žrebanja.

1. **OBVESTILO O ODLOČITVI O ODDAJI NAROČILA:**

Naročnik bo podpisano odločitev o oddaji naročila objavil na portalu javnih naročil. Odločitev se šteje za vročeno z dnem objave na portalu javnih naročil.

1. **SKLENITEV POGODBE Z IZBRANIM PONUDNIKOM:**

Po pravnomočnosti sklepa o oddaji naročila, bo naročnik pozval ponudnika k podpisu pogodbe. Ta mora k podpisu pristopiti v roku, ki ga v pisnem pozivu določi naročnik. V primeru, da izvajalec v danem roku ne podpiše pogodbe, bo naročnik unovčil finančno zavarovanje za resnost ponudbe ter prekinil postopek javnega naročanja. Podpisana pogodba postane veljavna z dnem predložitve zahtevanega finančnega zavarovanja za dobro izvedbo pogodbenih obveznosti s strani izbranega ponudnika.

1. **POSLOVNA SKRIVNOST:**

Ponudnik je dolžan v ponudbi jasno označiti listine, ki jih šteje za poslovno skrivnost. Le tako se bodo kot take tudi obravnavale. V nasprotnem primeru naročnik ni odgovoren za njihovo razkritje. Podatkov, ki pa so po zakonu javni, ponudnik ne sme označiti kot poslovno skrivnost oz. se tako ne bodo obravnavali.

1. **ZAUPNOST PODATKOV:**

Zaradi posebnega statusa naročnika, ki izvaja dve posebni javni gospodarski službi za državo in je lastnik objektov posebnega državnega pomena, ki so pomembni tudi za obrambo države, morajo ponudniki in kasneje izvajalec, vse v postopku oddaje javnega naročila pridobljene podatke varovati kot poslovno skrivnost. Ponudniki **samovoljno ne smejo** s pridobljenimi podatki, dokumentacijo, fotografijami in ostalim operirati pri svojih nadaljnjih komercialnih aktivnostih.

1. **ODSTOP OD IZVEDBE JAVNEGA NAROČILA:**

Naročnik lahko na podlagi osmega odstavka 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila z izbranim ponudnikom nemogoča. V tem primeru bo naročnik svojo odločitev o neoddaji in o razlogih, zaradi katerih odstopa od izvedbe javnega naročila, objavil na portalu javnih naročil.

1. **REVIZIJA:**

Zahtevek za revizijo lahko v skladu z Zakonom o pravnem varstvu v postopkih javnega naročanja - ZPVPJN (Uradni list RS, št. 43/11, 60/11-ZTP-D, 63/13, 90/14 – ZDU-1l, 60/17 in 72/19) vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se razen v primeru 4. odst. 25. člena ZPVPJN vloži v desetih delovnih dneh od dneva objave obvestila o naročilu ali prejema povabila k oddaji ponudbe.

Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Taksa se plača v višini, ki jo določa 71. člen ZPVPJN.

Podatki za plačilo takse:

* Transakcijski račun: SI56 0110 0100 0358 802
* Odprt pri: Banka Slovenije, Slovenska 35, 1505 Ljubljana, Slovenija
* SWIFT KODA: BSLJSI2X
* IBAN: SI56011001000358802
* Referenca: 11 6110-7111290-XXXXXXLL */navede se št. objave obvestila o javnem naročilu/*

Zahtevek za revizijo se vloži preko portala e-Revizija.

1. **POSEBNA OBVESTILA/OPOZORILA:**

Ne glede na izid postopka ponudnik ni upravičen do povrnitve stroškov v zvezi s pripravo ponudbe.

Vsa druga določila in zahteve, ki niso zajete v razpisni dokumentaciji, so zajete v osnutku pogodbe OBR – 2.17, ki je sestavni del razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

1. **POGAJANJA:**

V primeru, da bodo prispele le ponudbe, ki niso skladne s predmetno dokumentacijo v zvezi z oddajo javnega naročila; ki so prispele prepozno; za katere je naročnik ugotovil, da so neobičajno nizke; ponudnikov, ki niso ustrezno usposobljeni; katerih cena presega naročnikova zagotovljena sredstva, si naročnik pridržuje pravico uporabe konkurenčnega postopka s pogajanji skladno z določili 44. člena ZJN-3.

1. Obrazci za vlaganje prijav, sprememb in odjav v obveznih socialnih zavarovanjih. [↑](#footnote-ref-1)